സിറോ മലബാര് സഭാ ഭൂമിയിടപാട് : 3.5 കോടി രൂപ കൂടി പിഴയൊടുക്കണം കൊച്ചി സിറോ മലബാര് സഭാ ഭൂമിയിടപാട് കേസില് എറണാകുളം അങ്കമാലി അതിരൂപത 3.5 കോടി രൂപ കൂടി പിഴയൊടുക്കണമെന്ന് ആദായ നികുതി വകുപ്പ്. ഭൂമിയിടപാടില് വന് നികുതി വെട്ടിപ്പ് നടന്നെന്നാണ് ആദായനികുതി വകുപ്പ് റിപ്പോര്ട്ടില് പറയുന്നത്. അതേസമയം കേസില് വിചാരണ നേരിടണമെന്ന എറണാകുളം ജില്ലാ സെഷന്സ് കോടതി ഉത്തരവ് ചോദ്യം ചെയ്ത് കര്ദിനാള് മാര് ജോര്ജ്ജ് ആലഞ്ചേരി നല്കിയ ഹര്ജിയില് ഹൈക്കോടതി ഇന്ന് വിധി പറയും. മാര് ജോര്ജ്ജ് ആലഞ്ചേരിക്ക് പുറമെ അതിരൂപത മുന് ഫിനാന്സ് ഓഫീസര് ഫാദര് ജോഷി പുതുവ, ഭൂമി വാങ്ങിയ സാജു വര്ഗീസ് എന്നിവരും വിചാരണ നേരിടണമെന്നായിരുന്നു കീഴ്കോടതിയുടെ ഉത്തരവ്.ഇതിനതിരെയാണ് അപ്പീല് നല്കിയിട്ടുള്ളത്. സൗത്ത് ഇന്ത്യന് ബാങ്കില് നിന്നെടുത്ത 58 കോടി തിരിച്ചടയ്ക്കാനാണ് സഭയുടെ കൈവശമുളള ഭൂമി വിറ്റത്. എന്നാല് ഈ കടം തിരിച്ചയ്ക്കാതെ രണ്ടിടത്ത് ഭൂമി വാങ്ങുകയാണ് സഭ ചെയ്തത്. ഈ ഭൂമിയിടപാടിന് എത്രപണം കൊടുത്തു എന്നതിനും കൃത്യമായി രേഖകളില്ല. യഥാര്ഥ വില മറച്ചുവെച്ചാണ് അതിരൂപത ഭൂമിയിടപാടുകള് നടത്തിയത്. ഇടനിലക്കാരനായ സാജു വര്ഗീസ് ഭൂമി തുണ്ടുതുണ്ടായി മറിച്ചു വിറ്റ് വില്പ്പന നടത്തി. ഈ ഇടപാടുകളിലും യഥാര്ഥ വിലയല്ല രേഖകളില് കാണിച്ചത്. വന് നികുതിവെട്ടിപ്പാണ് ഈ ഇടപാടുകള് വഴി നടത്തിയത് എന്നും ആദായനികുതി വകുപ്പ് റിപ്പോര്ട്ടില് പറയുന്നു.മറിച്ച് വിറ്റ് ലാഭം ഉണ്ടാക്കുകയെന്ന ലക്ഷ്യത്തോടെയുളള റിയല് എസ്റ്റേറ്റ് ഇടപാടിലാണ് പങ്കാളികളായത്. അതിരൂപതയുടെ അക്കൗണ്ടില് നിന്നുളള പണം വകമാറ്റിയാണ് ഈ ഇടപാടുകള് നടത്തിയതെന്നും റിപ്പോര്ട്ടില് പറയുന്നു.